Diari Oficial de la Generalitat Valenciana


Sumari del DOGV 3750, del 16-05-2000 (2000/3056)

Notificació de la resolució del recurs ordinari amb el número de referència interna R-79/1999 (expedient de construcció núm. 46/1G/335/1992).
---------------------------------------------------------------------------------------------------------------------------------------------

### Dades del document

Número de DOGV
:   3750

Data del DOGV
:   16-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3056


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de referència interna R-79/1999 (expedient de construcció núm. 46/1G/335/1992). [2000/A3056]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Boveda, SA, carrer Gregori Maians, 3, 4.a, 46697 València, la resolució del recurs ordinari amb el número de referència interna R-79/1999.
  
Resolució
  
«Examinat el recurs ordinari formulat pel senyor Julio César Junquera Fernández, en representació de l'entitat Obrascon Huarte, SA, contra la resolució del Servei Territorial d'Arquitectura i Habitatge de València, en l'expedient de construcció número 46/1G/335/1992.
  
Antecedents de fet
  
1. La comunitat de propietaris de l'edifici de protecció oficial situat a Benimàmet, carrer Bernardo Prieto número 28, presentà un escrit de denúncia davant el Servei Territorial d'Arquitectura i Habitatge de València per deficiències constructives en l'esmentat immoble, i vam enviar un perit d'aquest organisme que emeté el corresponent informe pericial, i s'acordà la incoació d'expedient sancionador contra les mercantils Boveda, SA, i Obrascon, SL, promotor i constructor de l'obra respectivament, amb el trasllat del corresponent plec de càrrecs.
  
2. L'instructor de l'expedient sancionador dictà proposta de resolució en la qual, s'entén provada la comissió d'una infracció molt greu de l'article 6.10 de la Llei 1/1997, de 21 de febrer, de la Generalitat Valenciana, proposava la imposició d'una sanció pecuniària de 600.000 pessetes, a cada un dels expedientats, així com l'ordre d'obres de reparació de les deficiències constructives.
  
3. El cap del Servei Territorial d'Arquitectura i Habitatge dictà resolució en la qual mantenint els fonaments de dret de la proposta, acordà la imposició d'una multa de 600.000 pessetes, a Obrascon, SL, i a Boveda SA, així com la realització de les obres.
  
4. Contra aquesta resolució interposà recurs ordinari el senyor Julio César Junquera Fernández, en representació de l'entitat Obrascon Huarte, SA, amb les al·legacions que consten en aquest i que ací es donen per reproduïdes per tal de ser breus.
  
Fonaments de dret
  
1. Aquesta Direcció General és competent per a la resolució d'aquest recurs ordinari, tant pel que disposen l'article 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 32/1998, de 31 de març, del Govern Valencià (DOGV núm. 3218 de 6 d'abril).
  
2. El que disposen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
3. Sol·licita el recurrent que s'acorde declarar nul l'expedient i decretar que s'arxive, per entendre que s'ha vulnerat l'article 54 de la LRJAP i del PAC relacionat amb l'article 62.1.e d'aquesta, i origina la nul·litat de ple dret, així mateix entén que es vulnera l'article 24 de la CE per ser necessària la intervenció en l'expedient d'Iberdrola, SA, com a possible afectada en haver d'actuar en las reparacions sobre béns de la seua propietat.
  
El recurs ha de ser desestimat quant a la nul·litat de ple dret sol·licitada, no pertoca en ser un procediment independent d'aquest recurs ordinari, cosa que es regula en el títol VI, capítol I de la Llei 30/1992, de 26 de novembre, l'article 102.1 de la qual estableix per a la revisió d'actes nuls que aquesta pertoca per a aquells actes enumerats en l'article 62.1 que hagen posat fi a la via administrativa o que no s'haja interposat un recurs administratiu dins del termini.
  
Quant a la vulneració de l'article 42 de la CE, tampoc pot tenir-se en consideració, ja que Iberdrola, SA, no pot ser part en l'expedient sancionador en no haver intervingut en la construcció, i limita l'article 6.10 de la Llei de Règim Sancionador en Matèria d'Habitatge els intervinents en l'edificació, sense que conste acreditat en les actuacions la negativa d'aquesta empresa perquè s'efectuen les obres d'impermeabilització per a l'evitació de les filtracions, això en el supòsit que realment no puguen portar-se a terme sense aquesta autorització. Per tot això procedeix la confirmació de la resolució del Servei Territorial d'Arquitectura i Habitatge de València.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari interposat pel senyor Julio César Junquera Fernández, en representació de l'entitat Obrascon Huarte, SA, contra la Resolució del Servei Territorial d'Arquitectura i Habitatge de València de data 9 de febrer de 1999, que queda confirmada.
  
Contra aquesta resolució que posa fi a la via administrativa, es podrà interposar un recurs contenciós administratiu, davant el Jutjat Contenciós Administratiu de València, en el termini de dos mesos, comptadors des de l'endemà de la seua notificació, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercitar qualsevol altre recurs que estime oportú.
  
València, 18 de juny de 1999.- El director general d'Arquitectura i Habitatge: José María García Zarco.»